[pic] | KOMISIJA EVROPSKIH SKUPNOSTI |

Bruselj, 25.5.2007

COM(2007) 294 konč.

2006/0005 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

DIREKTIVE EVROPSKEGA PARLAMENTA IN SVETA o ocenjevanju in obvladovanju poplav

O SPREMEMBAH PREDLOGA KOMISIJE v skladu s členom 250(2) Pogodbe ES

2006/0005 (COD)

MNENJE KOMISIJEv skladu s točko (c) tretjega pododstavka člena 251(2) Pogodbe ESo spremembah Evropskega parlamenta, predlaganih kskupnemu stališču Sveta v zvezi spredlogom

DIREKTIVE EVROPSKEGA PARLAMENTA IN SVETA o ocenjevanju in obvladovanju poplav

(Besedilo velja za EGP)

1. OZADJE

Postopek

- Komisija je 18. januarja 2006 predložila predlog Direktive Evropskega parlamenta in Sveta[1] o ocenjevanju in obvladovanju poplav za sprejetje s postopkom soodločanja iz člena 251 Pogodbe ES.

- Evropski ekonomsko-socialni odbor je dal svoje mnenje dne 17. maja 2006.

- Evropski parlament je sprejel svoje stališče v prvi obravnavi dne 13. junija 2006.

- Svet je sprejel svoje skupno stališče 23. novembra 2006.

- Evropski parlament je sprejel svoje stališče v drugi obravnavi dne 25. aprila 2007.

Cilj predloga Komisije

Cilj tega predloga je določiti okvir za ocenjevanje in obvladovanje tveganja poplav, da bi se zmanjšale negativne posledice zaradi poplav v Skupnosti za zdravje ljudi, okolje, kulturno dediščino in ekonomsko dejavnost.

2. Pripombe Komisije

2.1. Splošno

Evropski parlament je 25. aprila 2007 sprejel 26 sprememb od predlaganih 69.

Vseh 26 predlogov sprememb, ki jih je sprejel Parlament, je bilo del kompromisnega svežnja, dogovorjenega s Svetom. Komisija lahko sprejme vseh 26 predlogov sprememb v celoti.

2.2. Podrobne pripombe

Komisija lahko sprejme predloge sprememb od 43 do 52, ki se nanašajo na uvodne izjave, saj dodatno pojasnjujejo določila v Direktivi glede povezave z Okvirno direktivo o vodah (2000/60/ES) in vloge podnebnih sprememb, upravljanja poplavnih območij, onesnaženosti okolja, solidarnosti v skupnih povodjih in uporabe najboljših razpoložljivih tehnologij.

Glede vsebinskih določb Komisija sprejema predloge sprememb od 53 do 69, ker izboljšujejo skupno stališče:

- s poudarjanjem upoštevanja prihodnjih poplav, vključno z upoštevanjem podnebnih sprememb, obstoječe obrambe pred poplavami in poplavnih območij v predhodni presoji tveganja poplav, ter določitvijo leta 2011 kot datuma za predložitev te ocene (predlogi sprememb 53–58, 66);

- z zahtevo o kartiranju drugih pomembnih virov onesnaženja (predlog spremembe 59);

- z načrti za obvladovanje tveganja poplav, ki se nanašajo na upravljanje poplavnih območij, prakso trajnostne uporabe zemljišč, solidarnost in opredelitev prednostnih ukrepov (predlogi sprememb 60–61, 68, 69);

- z usklajevanjem z Okvirno direktivo o vodah (2000/60/ES) (predlogi sprememb 62–63);

- s krepitvijo postopka komitologije (predlogi sprememb 64–65) in

- z upoštevanjem možnih posledic podnebnih sprememb v poročilu Komisije o izvajanju (predlog spremembe 67).

2.3. Spremenjeni predlog

V skladu s členom 250(2) Pogodbe ES Komisija spremeni svoj predlog, kot je navedeno zgoraj.

[1] COM(2006)15 konč. (2006/0005 (COD))